Croucamp, jy tas mis | Die Vryburger
Croucamp, jy tas mis
March 13, 2015 - Briewe - 1 comment
Miskien moes ek begin het deur te sê Croucamp praat "mis", maar kom ons hou dit lig en op die man af.
In een van die liberale Afrikaanse dagblaaie skryf die man met die kopdoek dat Afrikaners nie omgee om in die land te bly solank hulle regte beskerm word nie.
Dit is 'n totale mistasting – trouens, dit is 'n tipiese manier van misleiding wat hy waarskynlik saam met FW aangeleer het …
Afrikaners weet vandag hulle lewens is op die spel, hier is geen moontlikheid van beskermde regte nie want alles word stelselmatig op eg Afrika-kommunistiese wyse ingepalm.
Miskien sal neef Croucamp iets hiervan leer wanneer hy die dag aangeval en met 'n strykyster gemartel word, met 'n koeël in elke knieskyf alleen buite lê en gil van die pyn.
Intussen moet hy weet, sy aannames wat hy maak, is afkomstig van homself, nie van mense wat helder dink nie.
Sy verwysing na die NG Kerk is duidelik ook maar 'n eensydige affêre, want daardie Kerk het reeds bewys hulle gaan nie agter die liberaliste aanhardloop en Belhar aanvaar nie, en die Broeders, ag nou ja, hulle het mos die afgelope 30 jaar in die kraal van Croucamp gespeel, nie waar nie…..
One thought on "Croucamp, jy tas mis"
Vaalseun March 13, 2015 at 9:06 am
Nog `n verwysing na die NG Kerk…
"Die Goeie Herder het ook gesê dat Sy skape die klank van Sy Stem sal ken en Hom sal volg. Die Goeie Herder is die Liefde Self, en diegene wat Hom in hul harte koester, herken Hom en volg Hom. Hulle is nederig en dra die Goddelike eienskappe in hulle: Die Liefde, wat ook as die Goedheid of Sagmoedigheid beskryf kan word, Wysheid en die Goddelike Wil wat hieruit voortvloei, Orde, Erns, Geduld en Barmhartigheid. Hierdie mense is ongelukkig bittermin, want die meeste is mislei en het agter die wêreld en hul leuens aangegaan. Mislei deur die Katolieke kerk en sy pouse en priesters met hul sieklike rituele en instellings, wat nie net wil
baasspeel oor die Vader se kinders nie, maar ook bakhand in die plek van die Vader wil staan en selfs as "father" aangespreek wil word. Mislei deur die wêreldraad van kerke, die NG kerk en soveel ander kollekterende kerke wat ieder en elk saamspeel met die leuens en verdraaiings en ons mense tot vandag bedrieg. Die kern van die Waarheid, die Liefde, is selde te vinde in die ou geykte, emosievolle "mooi" soetsappige of soms vreeslik ernstig-
vermanende preke. Die gemeentes is gebreinspoel en is vasgevang in 'n orrelmusiek-illusietronk. Dan is daar ook nog die aartappel-(b)moer wat met sy sensasionele Bybel-in-die-hand en spoegspat-Computicket kaartjie preke ons mense verder oor die afgrond mislei. Die Waarheid, die Liefde Self, ontbreek volkome." EvZ